Hagyományos önéletrajz minta

Nevem *Minta István, Debrecenben* születtem *1980. 01. 01.-jén*, jelenleg *Budapesten* élek az *XY. kerületben.*

Előző munkahelyemen, a Minta Kft.-nél 15 évet töltöttem: 2018 és 2014 közt csoportvezető adminisztrátorként, 2014 és 2003 közt pedig irodai adminisztrátorként dolgoztam. Munkám során rengeteg értékes tapasztalatot szereztem az adatbázis-kezelés területén. Az elém háruló kihívások és nehézségek leküzdése közben nagy mértékben fejlődött problémamegoldó képességem. Célomnak azt tűztem ki, hogy precíz és pontos munkámmal átláthatóvá tegyem a cég statisztikáit és nyilvántartott adatait: feletteseim visszajelzése alapján ebben sikerrel is jártam – ezt mi sem mutathatná jobban, mint a 2014-ben szerzett előléptetésem.

A középiskolát *Debrecenben* végeztem el, a *Minta Attila Szakközép Iskolába* jártam angol nyelvi specializációs osztályba. Ennek köszönhetően utolsó évemben megszereztem a C1-es fokozatú államilag elismert nyelvvizsgámat angol nyelvből.

Az érettségi megszerzése után Budapesten részt vettem az „Általános Irodai Adminisztrátor” OKJ képzésen, mely végén sikeresen meg is szereztem az oklevelet.

Mindezen kívül, angolból jelenleg is tárgyalóképes nyelvtudással rendelkezem, továbbá, német nyelvből is folyamatban van a B2-es fokozatú komplex nyelvvizsgám megszerzése.

A Microsoft Office termékcsalád mindegyik tagjával van már némi tapasztalatom – tudásom Excel-ben és Word-ben kiemelkedő. A Google Analytics internetes statisztikai felületet középhaladó szinten tudom használni.

Fontos tulajdonságaim közé tartozik, hogy rendkívül eredményesen tudok csapatban dolgozni, viszont ha úgy hozza a helyzet, egyedül is megállom a helyem. Kíváncsi és nyitott személyiség vagyok, szívesen fogadom a tanítást. Nem okoz gondot egyszerre több feladat elvégzése sem, értek a multitaskinghoz, és nem jelent nehézséget a monotonitás sem.

Szabadidőmben gitárleckéket veszek – bár nem tudnám magam elképzelni művész- vagy előadóként, mindig fontosnak tartottam, hogy több különböző területben is otthon legyek. Éppen emiatt, sportolás gyanánt rendszeresen úszok.

Amennyiben felkeltettem érdeklődésüket, el tudnak érni telefonon *(+36 30 xxx xxxx)* vagy e-mail címemen, mely pedig a következő: *minta.istvan@mintamail.xy*